paragraph_text: Međunarodna unija za čistu i primijenjenu kemiju (eng.: International Union for Pure and Applied Chemistry - IUPAC) je međunarodna nevladina organizacija koja se bavi napretkom kemije. Osnovana je 1919. te je članica međunarodnog vijeća znanosti, dok su njezine članice nacionalna kemijska društva. Najpoznatija je po razvoju danas općeprihvaćenih standarda za nazivlje kemijskih elemenata i kemijskih spojeva. Unija redovno objavljuje različite publikacije pretežno vezane za nazivlje i standarde.